మొహమ్మద్ అనాస్

మొహమ్మద్ అనాస్ యాహియా (జననం 17 సెప్టెంబర్ 1994) 400 మీటర్ల పరుగు ఈవెంట్లలో ప్రత్యేకత కలిగిన భారతీయ అథ్లెటిక్ క్రీడాకారుడు. 2016, 2020, 2024 ఒలింపిక్ క్రీడలలో 4x400 మీటర్ల ఈవెంట్లలో అనాస్ భారతదేశానికి ప్రాతినిధ్యం వహించాడు.

 ప్రారంభ జీవితం 
అనాస్ 1994 సెప్టెంబర్ 17న నిలమెల్‌లో జన్మించాడు. ఇతడు నీలమేల్‌లోని స్టైల్ స్పోర్ట్స్ అకాడమీలో అథ్లెటిక్స్‌ను అభ్యసించాడు. ఇతడు ప్రారంభంలో లాంగ్ జంప్ లో శిక్షణ పొందాడు.  ఇతని పాఠశాల జట్టు 400 మీటర్ల పోటీకి చివరి నిమిషంలో ప్రత్యామ్నాయం కోసం చూస్తున్నప్పుడు అనుకోకుండా 400 మీటర్లకు మార్చబడ్డాడు. ఇతని తమ్ముడు 2017 వరల్డ్ యూనివర్శిటీ గేమ్స్‌లో  లాంగ్ జంప్ పోటీలో పాల్గొన్నాడు.Muhammed Anas Yahiya . asiangames2018.id 

ఇతడు కాలికట్ విశ్వవిద్యాలయానికి అనుబంధంగా ఉన్న శ్రీ కృష్ణ కళాశాలలో చదువుకున్నాడు. జాతీయ స్థాయి అథ్లెటిక్స్‌లో విశ్వవిద్యాలయానికి ప్రాతినిధ్యం వహించాడు.

 వృత్తి 
అనాస్ జూన్ 2016లో పోలిష్ అథ్లెటిక్స్ ఛాంపియన్షిప్లో అంతకుముందు  ఉన్న జాతీయ 400 మీటర్ల రికార్డును బద్దలు కొట్టాడు, ఇది 2016 ఒలింపిక్స్‌కు ఖచ్చితమైన అర్హత మార్క్ అయిన 45.40 సెకన్లు. ఇతడు మిల్కా సింగ్ (1956 & 1960), కె. ఎం. బిను (2004) తరువాత ఈ ఒలింపిక్ ఈవెంట్‌కు అర్హత సాధించిన మూడవ భారతీయ అథ్లెట్ అయ్యాడు. 

2016 జూలైలో, బెంగళూరు జాతీయ 4×400 మీటర్ల రికార్డును బద్దలు కొట్టి రియో ఒలింపిక్స్‌లో అర్హత సాధించిన రిలే జట్టులో అనాస్ కూడా ఒక భాగస్తుడు. అనాస్, కున్హు ముహమ్మద్, అయ్యాసామి ధరున్,  అరోకియా రాజీవ్ ల జట్టు 3:00.91 సెకెన్లలో పరిగెట్టి  టర్కీలో నాలుగు వారాల క్రితం సెట్ చేసిన వారి స్వంత రికార్డును మెరుగుపరుచుకుంది. ఈ ఫలితం వారిని ప్రపంచ ర్యాంకింగ్లో 13వ స్థానంలో ఉంచింది. 

2018 ఆసియా క్రీడలలో, అనాస్ వరుసగా వ్యక్తిగత 400 మీటర్లు, పురుషుల 4x400 మీ, మిశ్రమ 4x4000 మీటర్ల రిలేలలో రెండు రజత పతకాలు, ఒక బంగారు పతకాన్ని గెలుచుకున్నాడు. 2018 కామన్వెల్త్ క్రీడలలో ఇతడు 400 మీటర్లలో నాల్గవ స్థానంలో నిలిచాడు. అయితే పురుషుల 4x400 మీటర్లలో జట్టు లక్ష్యాన్ని పూర్తి చేయలేకపోయింది. 

2022 కామన్వెల్త్ క్రీడలలో 4x400 మీటర్ల రిలే జట్టులో గాయపడిన అథ్లెట్ రాజేష్ రమేష్ స్థానంలో అథ్లెటిక్స్ ఫెడరేషన్ ఆఫ్ ఇండియా ఇతడిని చేర్చింది.
పతకాలు
వివిధ అంతర్జాతీయ,జాతీయ పోటీలలో అనాస్ గెలుచుకున్న పతకాలు ఈ విధంగా ఉన్నాయి.
 అంతర్జాతీయ పోటీలు
+ సంవత్సరం  పోటీ  ప్రదేశం  స్థానం  ఈవెంటు  నోట్స్				 2016  దక్షిణాసియా క్రీడలు గౌహతి, భారతదేశం 1వ    4x400 మీ. రిలే 3:06.74 2017  ఆసియా అథ్లెటిక్స్ ఛాంపియన్షిప్స్ భువనేశ్వర్, భారతదేశం 1వ    4x400 మీ. రిలే 3:02.92	 2017  ఆసియా అథ్లెటిక్స్ ఛాంపియన్షిప్స్ భువనేశ్వర్, భారతదేశం 1వ    400 మీ.  45.77		 2018  ఆసియా క్రీడలు జకార్తా, ఇండొనేషియా1వ    మిక్స్‌డ్ 4x400 మీ. రిలే 3:15.71ఛాంపియన్షిప్ రికార్డ్జాతీయ రికార్డ్ 2018   ఆసియా క్రీడలు జకార్తా, ఇండొనేషియా2వ   4x400 మీ. రిలే 3:01.85 2018   ఆసియా క్రీడలు జకార్తా, ఇండొనేషియా2వ   400 మీ. 45.69	 2019  ఆసియా అథ్లెటిక్స్ ఛాంపియన్షిప్స్ దోహా, ఖతార్ 2వ మిక్స్‌డ్ 4x400 మీ. రిలే 3:16.47 2023  ఆసియా క్రీడలు హాంగ్‌జౌ, చైనా1వ    4x400 మీ. రిలే 3:01.58		 2024   ఆసియా రిలేస్ బ్యాంకాక్, థాయ్‌లాండ్2వ   4x400 మీ. రిలే 3:05.76
జాతీయ పోటీలు
+ సంవత్సరం  పోటీ  ప్రదేశం  స్థానం  ఈవెంటు  నోట్స్				 2024  భారతీయ ఓపెన్ అథ్లెటిక్స్ ఛాంపియన్షిప్స్ పంచ్‌కులా, హర్యానా  1వ   400 మీ. 45.93	

 అవార్డులు, గౌరవాలు 
భారత అథ్లెటిక్స్‌కు ఇతడు చేసిన కృషికి గుర్తింపుగా, 2019లో అర్జున అవార్డు అందుకున్నాడు. 

ఇతని గౌరవార్థం 2025 ఆగస్టు 23న ఐఎన్ఎస్ చిల్కా మహ్మద్ అనాస్ అథ్లెటిక్స్ స్టేడియంను ప్రారంభించబడింది. ఈ స్టేడియంలో ఎనిమిది లేన్ల సింథటిక్ ట్రాక్, 500 మంది కూర్చునే సామర్థ్యం కలిగిన ప్రేక్షకుల గ్యాలరీ, ఫుట్బాల్ మైదానం ఉన్నాయి.

 మూలాలు 

వర్గం:అర్జున అవార్డు గ్రహీతలు
వర్గం:జీవిస్తున్న ప్రజలు
వర్గం:1994 జననాలు
వర్గం:ఆసియా క్రీడలలో పతకం సాధించిన క్రీడాకారులు
వర్గం:ఆసియా క్రీడలలో పతకం సాధించిన భారతీయులు
వర్గం:భారతీయ ఒలింపిక్ క్రీడాకారులు